CELEX: 62011CO0117
Language: lt
Date: 2012-01-19
Title: 2012 m. sausio 19 d. Teisingumo Teismo (septintoji kolegija) nutartis Purple Parking ir Airparks Services prieš Commissioners for Her Majesty's Revenue and Customs.#Purple Parking Ltd ir Airparks Services Ltd prieš The Commissioners for Her Majesty's Revenue & Customs.#Procedūros reglamento 104 straipsnio 3 dalies pirma pastraipa — Apmokestinimas — PVM — Šeštoji direktyva — 28 straipsnio 2 dalies a punktas — 28 straipsnio 3 dalies b punktas — Kai kurių vežimo paslaugų atleidimas nuo mokesčio — Sandoris, apimantis automobilių statymo stovėjimo aikštelėje ir keleivių vežimo tarp automobilių stovėjimo aikštelės ir oro uosto paslaugas — Dviejų atskirų paslaugų teikimų ar vieno paslaugų teikimo buvimas — Mokesčių neutralumo principas.#Byla C‑117/11.

2012 m. sausio 19 d. Teisingumo Teismo (septintoji kolegija) nutartis Purple Parking ir Airparks Services prieš Commissioners for Her Majesty's Revenue and Customs
      (Byla C‑117/11)
      „Procedūros reglamento 104 straipsnio 3 dalies pirma pastraipa — Apmokestinimas — PVM — Šeštoji direktyva — 28 straipsnio 2 dalies a punktas — 28 straipsnio 3 dalies b punktas — Kai kurių vežimo paslaugų atleidimas nuo mokesčio — Sandoris, apimantis automobilių statymo stovėjimo aikštelėje ir keleivių vežimo tarp automobilių stovėjimo aikštelės ir oro
         uosto paslaugas — Dviejų atskirų paslaugų teikimų ar vieno paslaugų teikimo buvimas — Mokesčių neutralumo principas“
      
      Mokesčių nuostatos — Teisės aktų suderinimas — Apyvartos mokesčiai — Bendra pridėtinės vertės mokesčio sistema — Paslaugų teikimas — Iš kelių dalių sudaryti sandoriai — Automobilių statymo už oro uosto teritorijos esančioje automobilių stovėjimo aikštelėje paslaugos ir keleivių vežimo tarp
         automobilių stovėjimo aikštelės ir oro uosto paslaugos — Vienu sudėtiniu paslaugos teikimu laikytinas sandoris (Tarybos direktyvos 77/388 ir 92/111) (žr. 41 punktą, rezoliucinės
         dalies 1 punktą)
      
      Dalykas 
      
         Prašymas priimti prejudicinį sprendimą — 
               Upper Tribunal (Tax and Chancery Chamber) 
               — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo —
                  Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k.,
                  9 sk., 1 t., p. 23) aiškinimas — Galimybė valstybėms narėms toliau taikyti atleidimą nuo mokesčio, suteikiant teisę susigrąžinti
                  ankstesniame etape sumokėtą mokestį — Atleidimo nuo mokesčio už kai kurių vežimo paslaugų teikimą, suteikiant teisę susigrąžinti
                  sumokėtą mokestį, išsaugojimas nacionalinės teisės aktuose — Ūkio subjektas, lėktuvu keliaujantiems asmenims teikiantis automobilių
                  statymo automobilių stovėjimo aikštelėje paslaugą kartu su vežimo tarp stovėjimo aikštelės ir oro uosto paslauga — Sandorio
                  vertinimas PVM tikslais kaip vieno paslaugų teikimo arba kaip kelių atskirų paslaugų teikimų.
               
            Rezoliucinė dalis
      1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra
         pridėtinės vertės mokesčio sistema: vienodas vertinimo pagrindas, iš dalies pakeista 1992 m. gruodžio 14 d. Tarybos direktyva
         92/111/EEB, turi būti aiškinama taip, kad, siekiant nustatyti taikytiną pridėtinės vertės mokesčio dydį, automobilio statymo
         už oro uosto teritorijos esančioje stovėjimo aikštelėje ir šio automobilio keleivių vežimo tarp automobilių stovėjimo aikštelės
         ir atitinkamo oro uosto terminalo paslaugos tokiomis aplinkybėmis, kaip antai nagrinėjamomis pagrindinėje byloje, turi būti
         laikomos vienu sudėtiniu paslaugų teikimu, kuriame dominuoja automobilių statymo stovėjimo aikštelėje paslauga.